Source: https://www.zakonypreludi.sk/zz/1979-12
Timestamp: 2019-03-23 08:23:19+00:00
Document Index: 2781621

Matched Legal Cases: ['§ 76', '§ 1', '§ 3', '§ 4', '§ 5', '§ 6', '§ 8', '§ 17', '§ 2', '§ 51', '§ 51', '§ 52', '§ 51', '§ 2', '§ 51', '§ 51', '§ 52', '§ 2', '§ 1', '§ 4']

12/1979 Zb. Vyhláška Federálneho ministerstva vnútra o preukazovaní príslušnosti k Zboru národnej bezpečnosti a ... | Aktuálne znenie
12/1979 Zb.
Vyhláška č. 12/1979 Zb.Vyhláška Federálneho ministerstva vnútra o preukazovaní príslušnosti k Zboru národnej bezpečnosti a oprávnenia na plnenie jeho úloh
Čiastka 2/1979
Platnosť od 20.02.1979 do26.08.1991
Účinnosť od 01.03.1979 do26.08.1991
Zrušený 110/1979 Zb.
Vo vzťahu k policajnému zboru a policajtom stráca platnosť vyhláška č. 12/1979 Zb. na základe § 76 ods. 2 bodu 2 zákona č. 204/1991 Zb. s účinnosťou od 20. júna 1991.
Preukazovanie príslušnosti k Zboru národnej bezpečnosti (§ 1 - § 3)
Preukazovanie oprávnenia na plnenie úloh Zboru národnej bezpečnosti (§ 4 - § 5)
Spoločné a záverečné ustanovenia (§ 6 - § 8)
Aktuálne znenie 01.03.1979 - 26.08.1991
o preukazovaní príslušnosti k Zboru národnej bezpečnosti a oprávnenia na plnenie jeho úloh
Federálne ministerstvo vnútra ustanovuje podľa § 17 zákona č. 40/1974 Zb. o Zbore národnej bezpečnosti (ďalej len „zákon“):
Preukazovanie príslušnosti k Zboru národnej bezpečnosti
(1) Príslušníci Zboru národnej bezpečnosti (ďalej len „príslušníci“) pri výkone svojej právomoci ustanovenej zákonom a inými právnymi predpismi preukazujú príslušnosť k Zboru národnej bezpečnosti týmito spôsobmi:
a) rovnošatou príslušníka;
c) odznakom kriminálnej služby;
d) ústnym vyhlásením.1)
(2) Preukazovanie príslušnosti podľa odseku 1 sa spravuje charakterom konkrétnych služobných úkonov, zákrokov alebo ostatnej služobnej činnosti (ďalej len „služobný úkon“) a tým, či príslušníci vykonávajú svoju právomoc v rovnošate alebo v občianskom odeve.
(1) Príslušníci, ktorí vykonávajú svoju právomoc v rovnošate, preukazujú príslušnosť k Zboru národnej bezpečnosti rovnošatou a podľa okolností aj ústnym vyhlásením; okrem toho služobným preukazom:
a) pri vstupe do podnikov, závodov, úradov, ústavov a pod., kde vstup kontroluje člen závodnej stráže alebo iná oprávnená osoba;
b) ak sú o to pri služobnom úkone požiadaní.
(2) Príslušníci uvedení v odseku 1 sa preukazujú iba rovnošatou a podľa okolností aj ústnym vyhlásením:
a) ak zakročujú pod jednotným velením pri mimoriadnych udalostiach a iných hromadných akciách ohrozujúcich verejný poriadok;
b) pri strážení objektov a inej obdobnej službe;
c) osobám, ktorých sa služobný úkon týka, najmä
- podnapitým, a ktoré sa dopúšťajú výtržnosti alebo iného neprístojného správania,
- pristihnutým pri páchaní úmyselného trestného konania,
- ozbrojeným strelnou alebo bodnou zbraňou, zbraňou hromadnej účinnosti alebo iným predmetom spôsobilým vážne ohroziť život alebo zdravie ľudí,
- ktoré ušli z výkonu trestu odňatia slobody alebo väzby,
- ktoré na rozkaz prokurátora alebo súdu sa majú zadržať a dodať do väzby alebo na rozkaz súdu dodať na výkon trestu odňatia slobody,
- predvedeným a predvolaným,
- po ktorých je vyhlásené celoštátne pátranie;
d) osobám, ktoré sa ustanovili za účelom oznámenia alebo dotazu do služobnej miestnosti Zboru národnej bezpečnosti.
(1) Príslušníci, ktorí vykonávajú svoju právomoc v občianskom odeve, preukazujú príslušnosť k Zboru národnej bezpečnosti pred začatím služobného úkonu ústnym vyhlásením a služobným preukazom alebo odznakom kriminálnej služby.
(2) V prípadoch uvedených v § 2 ods. 2 písm. a), b), c) a d) sa príslušníci uvedení v odseku 1 preukazujú iba ústnym vyhlásením; iným spôsobom, t. j. služobným preukazom alebo odznakom kriminálnej služby len vtedy, ak to okolnosti dovoľujú.
Preukazovanie oprávnenia na plnenie úloh Zboru národnej bezpečnosti
(1) Pracovníci orgánov povolaných na plnenie úloh Zboru národnej bezpečnosti podľa § 51 ods. 1 a osoby povolané podľa § 51 ods. 2 a 3 a § 52 ods. 1 zákona (ďalej len „povolané osoby“) pri výkone svojej právomoci ustanovenej zákonom a inými právnymi predpismi preukazujú toto svoje oprávnenie týmito spôsobmi:
a) svojou predpísanou rovnošatou s vonkajším označením;
b) preukazom potvrdzujúcim oprávnenie na plnenie úloh Zboru národnej bezpečnosti (ďalej len „preukaz“);
c) ústnym vyhlásením.2)
(2) Vonkajším označením podľa odseku 1 písm. a) je rukávová páska červenej farby, 100 mm široká s čiernymi písmenami „ZNB“ výšky 60 mm a šírky 30 mm, ktorá sa nosí na ľavom zálaktí.
(1) Vojaci vojsk ministerstva vnútra, Československej ľudovej armády, príslušníci Ľudových milícií, Zboru nápravnej výchovy a verejných požiarnych útvarov povolaní na plnenie úloh Zboru národnej bezpečnosti podľa § 51 ods. 2 a 3 zákona preukazujú toto svoje oprávnenie:
a) svojou predpísanou rovnošatou s vonkajším označením a podľa okolností aj ústnym vyhlásením; v prípadoch uvedených v § 2 ods. 1 písm. a) a b) sú vždy povinní preukázať sa aj preukazom;
b) ústnym vyhlásením a preukazom, ak vykonávajú právomoc v občianskom odeve.
(2) Pracovníci orgánov povolaných podľa § 51 ods. 1 zákona, vojaci vojsk ministerstva vnútra povolaní dlhodobe podľa § 51 ods. 2 zákona a vojaci z povolania Československej ľudovej armády povolaní podľa § 52 ods. 1 zákona na plnenie úloh Zboru národnej bezpečnosti preukazujú toto svoje oprávnenie ústnym vyhlásením a preukazom.
(3) V prípadoch uvedených v § 2 ods. 2 písm. a), b), c) a d)
a) osoby uvedené v odseku 1, ktoré vykonávajú svoju právomoc vo svojej predpísanej rovnošate s vonkajším označením, sa preukazujú iba svojou predpísanou rovnošatou s vonkajším označením a podľa okolností aj ústnym vyhlásením;
b) osoby uvedené v odseku 1, ktoré vykonávajú svoju právomoc v občianskom odeve, a osoby uvedené v odseku 2 sa preukazujú iba ústnym vyhlásením; preukazom len vtedy, ak to okolnosti dovoľujú.
Príslušníci a povolané osoby pri výkone svojej právomoci nesmú v žiadnom prípade doklady uvedené v § 1 ods. 1 písm. b) a § 4 ods. 1 písm. b) vydať z ruky; na požiadanie dajú iba na nazretie ich prvú stranu, prípadne povie ich evidenčné číslo. Pritom nie sú povinní povedať svoje meno, priezvisko, hodnosť ani funkciu.
Zrušuje sa vyhláška Federálneho ministerstva vnútra č. 42/1974 Zb. o preukazovaní príslušnosti k Zboru národnej bezpečnosti.
Táto vyhláška nadobúda účinnosť 1. marcom 1979.
Doc. Dr. Obzina CSc. v. r.
1) Napr. slovami: „Tu príslušník Zboru národnej bezpečnosti."
2) Napr. slovami: „Tu príslušník Ľudových milícií povolaný na plnenie úloh Zboru národnej bezpečnosti."